Okresná prokuratúra Nitra 
Damborského 1, 949 99 Nitra 1

Sp. zn. : 1 Pv 564/12/4403	Nitra, 18.12.2013
EEČ : 2-32-3-2013

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 18.12.2013, spisová značka 1 Pv 564/12/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	dňa 21. 08. 2012 v čase od  09.30 hod. do 10.00 hod. vo Veľkom Záluží na ulici Veľká Urbánková v predajni XXXXX č. prevádzky 08521 odcudzila z chladiacej vitríny tri kusy syrovej parenice údenej v sume 2,49 €  a z chladiaceho boxu odcudzila jedno penové srdce v sume 3,31 €  a jeden penový násobok v sume 2,32 €, ktoré si dala do svojej čiernej koženej tašky a následne prešla cez pokladňu bez zaplatenia, avšak bola zastavená vedúcou predajne XXXXX,  a vyzvaná na vrátenie  uvedených potravín, pričom uvedeným konaním spôsobila poškodenej spoločnosti XXXXX XXXXX, so sídlom XXXXX, ul. Štefánikova č. 54 celkovú škodu vo výške 8,12 €, pričom bolo zistené, že takto konala aj napriek tomu, že bola za obdobný čin v predchádzajúcich dvanástich mesiacoch postihnutá Obvodným úradom XXXXX č. k. Pk-33111/2011/A/2012/04072 zo dňa 31. 01. 2012 za priestupok proti majetku podľa § 50 odsek 1 zákona č. 372/1990 Zb. o priestupkoch v znení neskorších predpisov.       

Uznesením prokurátora Okresnej prokuratúry XXXXX zo dňa 18.12.2013, spisová značka 1 Pv 564/12/4403, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

	Prokurátorka okresnej prokuratúry v Nitre uznesením sp.zn. 1Pv 564/2012 zo dňa 29. 10. 2012 právoplatným dňa 09. 11. 2012 podľa § 216 odsek 1 Trestného poriadku podmienečne zastavila trestné stíhanie obvinenej XXXXX, ktorej  bolo uznesením povereného príslušníka OOPZ vo Veľkom Záluží sp. zn. ORP-1847/VZ-NR-2012 zo dňa 25. 09. 2012 podľa § 206 odsek 1 Trestného poriadku vznesené obvinenie za prečin krádeže podľa § 212 odsek 2 písmeno f) Trestného zákona.
Zároveň bola v  zmysle § 216 odsek 2 Trestného poriadku vyššie uvedeným uznesením prokurátorky určená obvinenej XXXXX skúšobná doba v trvaní jeden rok,   
ktorá plynula od 09. 11. 2012 do 09. 11. 2013.
	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Podľa § 217 odsek 2 Trestného poriadku ak do dvoch rokov od uplynutia skúšobnej doby nebolo vydané rozhodnutie podľa odseku 1 bez zavinenia obvineného, má sa za to, že sa osvedčil. 
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2, nastávajú účinky zastavenia trestného stíhania podľa § 9 odsek 1 písmeno e) Trestného poriadku. 
	XXXXX  prokuratúry XXXXX si po uplynutí skúšobnej doby vyžiadala jednotlivé referencie a správy na obvinenú XXXXX.   
Podľa správy Okresného riaditeľstva PZ  v Nových Zámkoch obvinená XXXXX sa v skúšobnej dobe podmienečného zastavenia trestného stíhania nedopustil žiadneho priestupku ani trestného činu. Podľa správy z Okresného úradu Nové Zámky, odboru všeobecnej vnútornej správy obvinená v evidencii priestupkov nemá v období od 09. 11. 2012 do 09. 11. 2013 žiadny záznam v Ústrednej evidencii priestupkov Ministerstva vnútra Slovenskej republiky. Podľa aktuálneho odpisu z registra trestov sa v priebehu skúšobnej doby nedopustil žiadnej trestnej činnosti. 
	Z uvedených správ je zrejmé, že obvinená XXXXX počas skúšobnej doby podmienečného zastavenia trestného stíhania viedla riadny život, preto som rozhodla tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Adriana Kozárová
prokurátorka